EUROPA-KOMMISSIONEN Bruxelles, den 8.3.2018 COM(2018) 119 final 2018/0053(NLE) Forslag til RÅDETS FORORDNING om ændring af forordning (EU) 2018/120 for så vidt angår visse fiskerimuligheder



BEGRUNDELSE 1.BAGGRUND FOR FORSLAGET •Forslagets begrundelse og formål Ved Rådets forordning (EU) 2018/120 fastsættes der fiskerimuligheder for 2018 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. Fiskerimulighederne ændres som regel adskillige gange i løbet af den periode, de er fastsat for. •Sammenhæng med de gældende regler på samme område De foreslåede foranstaltninger er udarbejdet i overensstemmelse med den fælles fiskeripolitiks mål og regler og er i overensstemmelse med EU's politik for bæredygtig udvikling. •Sammenhæng med Unionens politik på andre områder De foreslåede foranstaltninger er i overensstemmelse med de øvrige EU-politikker, navnlig politikkerne på miljøområdet. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Dette forslags retsgrundlag er artikel 43, stk. 3, i traktaten om Den Europæiske Unions funktionsmåde. Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i den fælles fiskeripolitiks nye grundforordning. •Nærhedsprincippet (for områder, der ikke er omfattet af enekompetence) Unionen har enekompetence på det område, som forslaget vedrører, jf. artikel 3, stk. 1, litra d), i traktaten. Nærhedsprincippet finder derfor ikke anvendelse. •Proportionalitetsprincippet Forslaget er i overensstemmelse med proportionalitetsprincippet af følgende årsag: Den fælles fiskeripolitik er en fælles politik. I henhold til artikel 43, stk. 3, i traktaten skal Rådet vedtage de foranstaltninger, der tager sigte på at fastsætte og fordele fiskerimulighederne. •Valg af retsakt Foreslået retsakt: en forordning. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER

•Efterfølgende evalueringer/kvalitetskontrol af gældende lovgivning Ikke relevant. •Høringer af interesserede parter Der tages i forslaget hensyn til feedback fra de interesserede parter, de rådgivende råd, de nationale forvaltninger, brancheorganisationerne og NGO'erne. •Indhentning og brug af ekspertbistand Forslaget er baseret på den videnskabelige rådgivning fra Det Internationale Havundersøgelsesråd (ICES) og Den Videnskabelige, Tekniske og Økonomiske Komité for Fiskeri (STECF). •Konsekvensanalyse Anvendelsesområdet for forordningen om fiskerimuligheder er nøje afgrænset i traktatens artikel 43, stk. 3. •Målrettet regulering og forenkling Ikke relevant. •Grundlæggende rettigheder Ikke relevant. 4.VIRKNINGER FOR BUDGETTET De foreslåede foranstaltninger har ingen budgetmæssige konsekvenser. 5.ANDRE FORHOLD •Nærmere redegørelse for de enkelte bestemmelser i forslaget De foreslåede ændringer har til formål at ændre forordning (EU) 2018/120 som beskrevet nedenfor. Tobis er en art med kort livscyklus, og den videnskabelige rådgivning bliver tilgængelig i anden halvdel af februar, mens fiskeriet allerede påbegyndes i april. I Rådets forordning (EU) 2018/120 er de samlede tilladte fangstmængder (TAC'er) for denne art fastsat til nul. De bør derfor ændres i overensstemmelse med den seneste videnskabelige rådgivning fra ICES. I 2017 ændrede ICES forvaltningsområderne for tobis i sin rådgivning i overensstemmelse med benchmarket fra 2016. Nogle af disse ændrede forvaltningsområder falder ikke sammen med EU-farvandene i Nordsøen. Forvaltningsområde 3r for tobis ligger hovedsagelig i norske farvande, men en del af området ligger også i EU-farvande med nogle vigtige fiskebanker, der strækker sig over forvaltningsområde 2r og 3r. Ifølge rådgivning fra ICES fra 2018 tages i gennemsnit 8 % af fangsterne i den del af forvaltningsområde 3r, der ligger i EU-farvande. Der fastsættes på dette grundlag en TAC for EU-farvande i forvaltningsområde 3r.

2018/0053 (NLE) Forslag til RÅDETS FORORDNING om ændring af forordning (EU) 2018/120 for så vidt angår visse fiskerimuligheder RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen, og ud fra følgende betragtninger: (1)Ved Rådets forordning (EU) 2018/120 fastsættes der fiskerimuligheder for 2018 for visse fiskebestande og grupper af fiskebestande gældende for EU-farvande og for EU-fartøjer i visse andre farvande. (2)I forordning (EU) 2018/120 blev de samlede tilladte fangstmængder (TAC'er) for tobis i ICES-afsnit 2a og 3a og ICES-underområde 4 fastsat til nul. Tobis er en art med kort livscyklus, og den relevante videnskabelige rådgivning bliver tilgængelig i anden halvdel af februar, mens fiskeriet allerede påbegyndes i april. (3)Fangstbegrænsningerne for tobis i ICES-afsnit 2a og 3a og ICES-underområde 4 bør nu tilpasses i overensstemmelse med den seneste videnskabelige rådgivning fra Det Internationale Havundersøgelsesråd (ICES), der blev forelagt den [23. februar 2018]. (4)Med henblik på tobisfiskeriet opdeles ICES-afsnit 2a og 3a og ICES-underområde 4 i forvaltningsområder på grundlag af den videnskabelige rådgivning. Forvaltningsområde 3r for tobis ligger hovedsagelig i norske farvande. Dog ligger en del af området også i EU-farvande med nogle vigtige fiskebanker, der strækker sig over forvaltningsområde 2r og 3r. Ifølge rådgivning fra ICES tages i gennemsnit 8 % af fangsterne i den del af forvaltningsområde 3r, der ligger i EU-farvande. Fangstbegrænsningerne for EU-farvande i forvaltningsområde 3r bør fastsættes i overensstemmelse med denne rådgivning. (5)Forordning (EU) nr. 2018/120 bør derfor ændres. (6)De fangstbegrænsninger, der er fastsat i forordning (EU) 2018/120, anvendes fra den 1. januar 2018. De bestemmelser om fangstbegrænsninger, der fastsættes ved denne ændringsforordning, bør derfor også anvendes fra denne dato. En sådan anvendelse med tilbagevirkende kraft berører ikke retssikkerhedsprincippet og princippet om beskyttelse af berettigede forventninger, idet de pågældende fiskerimuligheder endnu ikke er opbrugt — VEDTAGET DENNE FORORDNING: Artikel 1

Bilag IA til forordning (EU) 2018/120 ændres som angivet i bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende.